|  |  |
| --- | --- |
| **Nastavni predmet** | Likovna kultura |
| **Domena** | Stvaralaštvo i produktivnost |
| **Nastavna jedinica** | Ploha – Ritam likovaMOTIV: vizualni STONOGANASTAVNO PODRUČJE: oblikovanje na plohi – slikanjeLIKOVNI PROBLEMI: ritam, likLIKOVNO-TEHNIČKA SREDSTVA I LIKOVNE TEHNIKE: kolaž-papir |
| **Razred** | 1.razred |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN)** | OŠ LK A.1.1.učenik prepoznaje umjetnost kao način komunikacije i odgovara na različite poticaje likovnim izražavanjem.OŠ LK A.1.2.Učenik demonstrira poznavanje osobitosti različitih likovnih materijala i postupaka pri likovnom izražavanju.OŠ LK B.1.2.Učenik uspoređuje svoj likovni ili vizualni rad i radove drugih učenika te opisuje svoj rad i vlastiti doživljaj stvaranja. |
| **Tijek nastavnog sata** |
| **UVODNI DIO – PRIPREMA ZA RAD**Učenici pripremaju radna mjesta. Na klupe šire podlogu.Pripremaju papir, škare, ljepilo i kolaž-papir.**MOTIVACIJA**Čitam učenicima pjesmu Luke Paljetka: *Stonoga u trgovini*Prilog.1Kratka interpretacija pjesme.*O kome govori pjesma? Što je stonoga željela? Koji broj cipela nosi? Što je stonoga radila u trgovini? Je li bila pristojna? Je li stonoga na kraju kupila cipele? Zašto?**Djeco, kako stonoga izgleda?* (nekoliko učenika opisuju stonogu)Stavljam sliku stonoge na ploču i ukratko ju opisujemo. *Kako stonoga hoda? Ima li ona u svom hodu nekakav ritam? Može li netko pokazati* ? (nekoliko učenika pokazuju kako stonoga hoda). *Hajdemo zajedno u vlakić napraviti jednu veliku stonogu i pokazati kako ona hoda.* (učenici prave vlakić s učiteljicom/učiteljem i hodaju u ritmu). *Može li ritam biti drukčiji? Plješćemo u ritmu. Može li ritam biti u matematici?* (učiteljica/učitelj navodi učenika na ponavljanje likova) *Tko bi na ploči složio ritam geometrijskih likova?* (učenici s pomoću magnetnih likova slažu ritam, npr: crveni krug, zeleni trokut, crveni krug, zeleni trokut, crveni krug…)*Pogledajmo sliku stonoge, uočavamo li ponavljanje dijelova? U tijelu, nogama…?***NAJAVA**U likovnoj kulturi geometrijskim likovima možemo prikazivati različite ritmove, a danas ćete ih prikazati na stonogi. **SAMOSTALAN RAD UČENIKA**Učiteljica/učitelj nadgleda, potiče njihovu maštu, kreativnost teupotrebu različitih likova u stvaranju ritma.Učenici samostalno rade uz nadgledanje. Učiteljica/učitelj obilazi i provjerava kako se snalaze škarama, kako su izrezali likove, znaju li ih posložiti… Po potrebi dajemo dodatna uputstva za rad. Posebno vodimo brigu o tome da ne lijepe na papir prije nego što su posložili. Stonoga ne treba biti jednaka stonogi na fotografiji. Naglasak je na ritmu i geometrijskim likovima.**ANALIZA I VREDNOVANJE UČENIČKIH RADOVA**Učiteljica/učitelj stavlja na pano ili na ploču učeničke radove. Pravi izložbu. Ponavljamo koji je bio današnji zadatak.Učenici pažljivo promatraju i uočavaju jesu li svi prikazali zadatak. Nekoliko učenika dolazi pred ploču ili pano i opisuje stonogu i ritam.Nakon što su svi učenici opisali svoje radove zajedno ističemo radove koji su posebno uspješni i maštoviti. Pri tome na svakom radu ističemo što je dobro, a što je moglo drukčije.Ako je rad prikazan s više različitih likova u ritmu onda je uspješan.Učenicima dijelim Tablicu samoprocjene, ispunjavaju je, zajedno komentiramo. (Prilog 2.) |
| **Sadržaji koji se koriste u aktivnostima** | Pjesma. *Stonoga u trgovini*, Luko Paljetak (Prilog 1.)Fotografija stonoge (Prilog 2.)Tablica samoprocjene (Prilog 3.) |
| **Primjeri vrednovanja za učenje, vrednovanja kao učenje ili naučenog uz upute** | **Vrednovanje kao učenje*** U završnom dijelu nastavnog sata dijelim učenicima tablicu samoprocjene. Čitam pitanja, a oni upisuju +. (Prilog 3. Tablica samoprocjene)

**Vrednovanje naučenog*** ako učiteljica/učitelj uvidi kako su radovi vrlo uspješni, može ih vrednovati brojčano:
* Ocjena odličan (5) – Učenik realizira zadani likovni problem i uočava ga na ostalim radovima. Unosi originalnost i kreativnost u likovnom izražavanju. Izrazito je zainteresiran za likovne aktivnosti. Samoprosuđuje kvalitetu svog i ostalih radova te ima izrazitu prostornu orijentaciju.
* Ocjena vrlo dobar (4) – Učenik uočava likovni problem i ponekad ga realizira. Likovni rad bez mnogo detalja.
* ocjena dobar (3) – Likovni rad uglavnom bez detalja. Ne ostvaruje likovni problem. Nezainteresiran je za likovne aktivnosti. Potrebno ga je poticati i nadzirati u radu.
 |
| **Razrađeni problemski zadaci, zadatci za poticanje kritičkog razmišljanja, kreativnosti i/ili istraživački zadatci; ovisno o predmetu i nastavnoj temi** | Zadatak kreativnosti - organizirajte se u skupine, pokušajte složiti veliku stonogu u ritmu geometrijskih likova kroz 4 papira iz mape.Istraživački zadatak:* pokušajte na internetu doznati zanimljivosti o stonogi
* pokušajte doznati nešto novo o geometrijskim likovima
* istražite što je ritam
* napišite pjesmu u ritmu.
 |
| Poveznice na više odgojno-obrazovnih ishoda različitih predmeta ili očekivanja međupredmetnih tema | OŠ HJ A.1.1.Učenik razgovara i govori u skladu s jezičnim razvojem izražavajući svoje potrebe, misli i osjećaje.MAT OŠ C.1.1.Izdvaja i imenuje geometrijska tijela i likove i povezuje ih s oblicima objekata u okružju.osr A.1.1.Razvija sliku o sebi.osr A.1.3.Razvija svoje potencijale.pod A.1.1.Primjenjuje inovativna i kreativna rješenja.uku A.1.33. Kreativno mišljenjeUčenik spontano i kreativno oblikuje i izražava svoje misli i osjećaje pri učenju i rješavanju problema.uku B.1.4.4. Samovrednovanje/ samoprocjenaNa poticaj i uz pomoć učitelja procjenjuje je li uspješno riješio zadatak ili naučio. |
| Aktivnost u kojima je vidljiva interdisciplinarnost | Hrvatski jezik - opisivanje i uspoređivanje stonoge, iznošenje svog mišljenja, razgovor.Matematika – ponavljanje geometrijskih likova.MPT OSR – razvoj svojih potencijala |
| Aktivnosti koje obuhvaćaju prilagodbe za učenike s teškoćama | Napraviti često pauzu. Produžiti vrijeme rada na likovnom radu. Pomoći u sastavljanju geometrijskih likova i ritma. Po potrebi pomoći u rezanju škaricama. |
| Aktivnosti za motiviranje i rad s darovitim učenicima |  Napraviti strip o stonogi u trgovini, tako da okvir stripa čine likovi koji se izmjenjuju u ritmu. |
| Upute za kriterijsko vrednovanje kompleksnih i problemskih zadataka i/ili radova esejskoga tipa | Kriteriji vrednovanja razrađeni u rubrici Primjeri vrednovanja za učenje, vrednovanja kao učenje ili naučenog uz upute. |
| Projektni zadatci (s jasnim scenarijima, opisima aktivnosti, rezultatima projekta, vremenskim okvirima) | 1. Učenike podijeliti u skupine. Svakoj skupini dati izrezane geometrijske likove: 10 trokuta, 10 kvadrata, 10 pravokutnika i 10 krugova. Zadatak je napraviti tijelo s određenom namjenom. Zadatak raditi u slobodno vrijeme.
 |
| Poveznice na multimedijske i interaktivne sadržaje | <http://likovna-kultura.ufzg.unizg.hr/konstruktor/radovi/stonoga04.jpg>fotografija stonoge |

Prilog 1. *Stonoga u trgovini*, Luko Paljetak

**STONOGA U TRGOVINI**

**LUKO PALJETAK**

Stonogi jednoj,

odjednom, usred ljeta

(kad u dućanu ima mnogo svijeta),

na pamet palo kupovati sandale!

Sve bi to bilo lako

kad bi sve noge njoj

imale jednak broj,

ali to nije baš tako.

Njoj samo prvih deset

ima broj četrdeset,

dvadeset osam nogu,

koliko vidjeti mogu,

ima broj pet i po,

a zamislite samo još onih drugih sto!

Po redu kako koja

svaka je drugog broja.

Ali što ja tu mogu,

ja joj ih nisam krojio,

ja sam ih samo brojio

i baš sam se oznojio.

Sedam je dana trgovac radio,

bez prestanka je cipele vadio

i uopće se nije odmarao

i kutije je samo otvarao

i cipele je samo brojio

i kao nilski konj se znojio.

A stonoga je birala, birala,

svaku je cipelu prstima dirala,

svaku je cipelu redom dotaknula,

svaku je kutiju s police maknula.

Gospon je Stonožac

sjeo na tronožac

i čitao je dnevne novine

dok dođe kraj te kupovine.

Da znate samo što je sve radila!

Na pod je svaku cipelu vadila,

neke je bacala, neke je lomila,

a u dućanu rasla je gomila.

Neke su bile vrlo tijesne,

neke su bile vrlo desne,

neke su bile vrlo lijeve;

neke su bile vrlo široke,

neke su bile vrlo duboke,

neke su bile dobre a skupe,

neke su bile ružne i glupe,

neke su bile lijepe i čvrste,

a nije mogla uvući prste.

Cipela tamo bijaše sva sila:

neke su bile od krokodila,

neke su bile od mišje dlake,

neke su bile dobre i jake,

neke su bile od zmijske kože,

neke su bile gospodebože,

neke su bile vrlo zgodne,

neke su bile staromodne,

neke su bile glatke,

neke su bile kratke;

neke su sive,

neke su plave,

neke su krive,

neke su prave,

neke su bile od crnog laka;

neku je manu imala svaka!

Trgovac sav se od posla kidao

i cipele je samo skidao.

Sve bi to bilo vrlo lako,

da je sve bilo samo tako.

Kad su sve kutije skinuli s polica

i iz svih izloga i sa stolica,

odmah je bilo jasno, odmah se vidjelo

da stonogi se nije baš ništa svidjelo.

rekla je samo: - Hvala, drugi put!

A trgovac je bio kao limun žut,

i bio bi joj razbio zube,

da se ne boji policije.

Prilog 2. Fotografija stonoge



Prilog 3: Tablica samoprocjene

|  |  |  |  |
| --- | --- | --- | --- |
| **Element procjene**  | DA | DJELOMIČNO | NE |
| POZNAJEM LI GEOMETRIJSKE LIKOVE? |  |  |  |
| POZNAJEM LI RITAM? |  |  |  |
| IMAM LI NA SVOM RADU DOVOLJNO GEOMETRIJSKIH LIKOVA U RITMU? |  |  |  |
| JESAM LI ULOŽIO PUNO TRUDA U SVOJ RAD? |  |  |  |
| JESAM LI POSPREMIO /POSPREMILA SVOJE RADNO MJESTO? |  |  |  |